
Paĝo 2 


Karaj legantoj, karaj aktivuloj en Afriko, 

Certe multaj el vi scias, ke mi kunlaboras de antaŭ 
iom da tempo kun la Afrika Komisiono de UEA kaj 
interalie kunredaktis la bultenon kun Adjevi A. 

Nu, ekde la nuna numero mi iom pli memstare 
redaktos la informilon (kompreneble Adjevi plu 
restas tre proksime kaj helpas). Same, ne mankas 
rekomendoj kaj konsiloj de la aliaj membroj de la 
Afrika Komisiono. 

Mi devas verki pri miaj unuaj impresoj, pri la 
afrika movado, pri tio, kion mi spertas, kio malsimi- 
las al la situacio, kiu estas en mia lando (eĉ en mia 
kontinento), ĉar jes, mi ne estas afrikano, kvankam 
miaj kulturo, tradicio kaj praavoj estis afrikdevenaj. 
Kompreneble giganta parto el tiu kulturo restis en 
mia lando kaj sento je proksimeco, tiu zamenhofa 
.. sedfratoj kunfratoj" eĉ plifortas ĉe mil 

La ekzisto de oceano inter niaj du kontinentoj 
fakte ne estas problemo. Male, laŭ miaj spertoj pliaj 
fortoj por pli solida afrika movado ĉiam estas 
bezonataj, necesaj kaj bonvenaj eĉ el mia fora kuba 
karibia insulo. 

Kunlabori pli diligente kun afrikanoj lastatempe 
malfermis novajn perspektivojn al mi. Tio montris 
al mi la potencialojn de la afrika movado. La celoj de 
UEA kaj de la kontinenta komisiono estas disvastigi 
Esperanton por antaŭenigi ankaŭ la kontinenton! 

Estas honoro kaj defio por mi transpreni la 
redaktadon kaj fakte mem verki parton de la afrika 
bulteno. Daŭrigi la laboron deAdjevi estas malfadla 
tasko ĉar lia senĉesa laboro dum tiom da jaroj 
favore al Esperanto estas malfacile superebla. Tamen 
mi ne laboras sola: krom la membroj de la Afrika 
Komisiono, multaj aliaj helpas, inkluzive aktiv- 
ulojn, kaj agantojn en lokaj kluboj. 

Multas la laboro. Tial mi invitas vin senhezite 
kontribui al ĝi, i.a. per la legado dela bulteno, sendo 
defotoj, desegnaĵoj, verkado de artikoloj, propono de 
rubrikoj, strategioj kaj projektoj al la retadresoj en 
la kolofono. 

La gvidlinio de la bulteno ne ŝanĝiĝis, sed mi 
iom post iom klopodos porti iom pli da novaĵoj pri 
la lokaj kaj landaj agadoj. Ĉar dezajnado estas parto 
de mia kutima laboro por Esperanto, mi do iom post 
iom ankaŭ montros pri tio en la informilo. Cetere 
mia plej granda intereso estas pli kaj pli krei retan 
kaj ciferececan bultenon. 

Mi vidas tre aktivan afrikan movadon en la reto, 
amaso da afrikanoj estas ĉiutage en sociaj retoj, 
blogoj, diskutlistoj k.s. Ili uzas Esperanton tie. 


Unu rekomendo de membroj de la Afrika Komiono 
estas kontakti ilin en la reto, ĉar tie estas pli kaj pli 
vere aktiva komunumo. 

Indus ankaŭ eluzi la eblojn en la reto, kiel ekz. la 
servoj "eventoj.hu", "eventaservo.org", por registri 
kaj afiŝi aranĝojn en Afriko, kie regule okazas eventoj! 

La afrika agado estas giganta kaj la organo de 
UEA regule informas en sia rubriko " Afriko brilas" 
pri parto de ĝi. Unu el miaj dekomencaj ideoj estis 
konatiĝi kun la aktivuloj, kiuj svarmas en la 
kontinento. Mi skribis al iamaj verkemuloj kaj 
kontribuantoj. Aperis informoj pri mi en la antaŭa 
bulteno, en la afrikaj diskutlisto kaj Facebook- 
grupo. Tio multe helpis. 

Trovi kunlaborantojn ĉiam estas malfacila tasko... 
sed ili ja havas ŝlosilan rolon en la plua vivado de la 
bulteno, ĉar ili nutras la revuon per siaj kontribuaĵoj. 
Kiu povas nun kunlabori? Temas pri tikla demando, 
sed povas kunlabori per verkaĵoj al la bulteno ĉiu 
e-isto (afrika aŭ ne), kiu favoras la antaŭenigon de 
Esperanto en la kontinento. Gravas la informfluo 
en kaj ekster Afriko, por ke aliaj esperantistoj estu 
akurate informitaj pri la movoj en unuopaj landoj. 

Necesas unuecigi la agadojn, movi la movadon 
ĉiam antaŭen, kunlabori, sekvi la komunajn celojn 
de la kontinenta komisiono kaj UEA. Alivorte, 
necesas plibonigi kaj profesiigi nian laboron. 

Tiu ĉi bulteno donas al vi la eblon diskonigi 
viajn lokajn aktivaĵojn kaj kunlabori por la komunaj 
celoj en Esperantujo. Ĉu vi sentas vin parto de tiu 
Esperantujo? Sejes,jam estas la tempo laborikunni. 

Dankon al ĉiuj, kiuj malgraŭ malfacilaĵoj plu 
laboras por Esperanto! Ne ĉiam facilas volontule 
labori por iu idealo, sed valoras la penon tion fari 
por nia kara afero! Ĉiaj kontribuaĵoj - ĉu retmesaĝe 
aŭ paperforme - ĉiam plu haveblas ĉe la redakcio. 

Eblas trovi ankaŭ informojn pri afrika agado en 
Youtube, blogoj, retpaĝoj kaj sociaj retoj. lo tia estas 
bona ĉar tiuj aktivaĵoj kontribuas al la tradicio kaj 
certigas la pluan ekzistadon de Esperanto en la 
kontinento! Mi mem eluzas la fakton ke la bulteno 
aperas bitforme por aldoni de tempo al tempo ligilojn 
kaj utilajn retajn informojn en ĝi. Mi eĉ instigas 
vin - verkemulojn kaj kontribuantojn - tiajn eblojn 
plu uzi en viaj kontribuaĵoj. 

Informoj pri gravaj kaj aktualaj temoj kiel la 
kurso de la konata E-intruisto Dennis Keefe pere de 
la Unesko-Kuriero, doktoriĝa disertacio de D-ro Bi/elongo 

Elisee Isheloke el Sud-Afriko pri BRICS-landoj kaj 
Esperanto kaj kiel la Tago de Zamenhof ne povis 
aperi en tiu ĉi numero. Bv. ne timi, tiuj materialoj 
aperos en la venonta numero de la informilo. 

Dume, kun plezuro mi informas vin ĉi-numere 
pri la unua Afrika Kongreso de Virinoj (AKVo) en 
Madagaskaro. Tiu renkontiĝo donis viglan impreson 
ĉe pluraj geesperantistoj, pacifistoj kaj feministoj. 
Plurloke en la reto oni legas eĉ kritikajn komentojn 
tiurilatajn. Kaj kion mi persone plej ŝatis ĉe parto- 
prenantoj kaj organizantoj de tiu evento, estas ke 
malgraŭ la raporto aperinta en la novembra revuo 
Esperanto ili neforgesis ankaŭ verki artikolojn por 
la bulteno. Alvenis ĉe la redakcio eĉpluraj diversstilaj 
raportoj pri la 1-a AKVo. Ni daŭrigu kun la sama 
spirito: ĉiam ne preterlasi la okazon informi pri niaj 
agadoj, kundividi niajn spertojn kaj kuraĝigi unu la 
aliajn en la kolumnoj de la informilo. 

La jaro 2019 baldaŭ alvenos ĉe ni. Mi tre ŝatus 
plu aktivi en la nova jaro kaj en la jaroj poste. 
Espereble, saman deziron ankaŭ vi nutras. Teliĉan 
novan jaron 2019 al vil 

Javier Ramos Nistal 


Afrika movado en la reto 



ASUT -Afrikanoj Sub Unu Tegmento 
https://www.messenger.com/ 
t/449510291925708 



https://www.facebook. c o m / 
groups/126175590744112 
https://www.facebook.com/oficialabidteno 


Komunik-listo: 

https ://groups.yahoo. com/neo/groups/afriko 

Retpaĝoj: 

https://www.esperan to-afriko.org 
https://uea.org/asocio/komisionoj/afrika_agado 

Elŝutejoj: 

https://www.esperan to-afriko.org/bultenoj .htm 
https://uea.org/vikb/Bultenoj_Esperanto_en_Afnko 


eranto 

Legata en 120 landoj 



1 -a Kongreso de virinoj 


La unua Afrika Kongreso de Virinoj (AKVo) 
okazis en Moramanga, Madagaskaro, sub la 
aranĝo de la Esperantista Virina Asocio en 
Afriko (EVAA), de la 21-a ĝis la 27-a de 
septembro 2018. 

E1 la 26 partoprenantoj estis nur unu ekster- 
landano, nome Joel Muhire el DR Kongo. S-ino 
Alexandrine Omba Tshamena, la iniciatinto de 
AKVo, fine ne partoprenis la renkontiĝon. 
Ĉion surloke sola devis prizorgi ŝia kolegino 
kaj kuniniciatinto de EVAA Miora Rasohari- 
naivo. 

Krom tio, la kongreso finiĝis la 27-an de 
septembro, t.e. unu tago pli frue ol la anoncita 
dato. 

Adjevi Adje 


Vortoj de Alexandrine O. 


Saluton, gesamideanoj! 

De la 21-a ĝis la 28-a 
de septembro 2018 
okazis la 1-a Afrika 
Kongreso de Virinoj 
en la urbo Moram- 
anga, Madagaskaro. 

Vere E-Virinoj en 
Afriko havas celon, 
valorigi nian E- 
movadon en Afriko. 

Ni multe cerbumis pri nia movado kaj trovis 
bone unue starigi nian asocion por ekflugi 
bone, sed bedaŭrinde ne sukcesis starigi nian 
asocion ĉi-jare ĉar la unua paŝo ĉiam estas mal- 
facila. Dum nia dua AKVo, ĉio estos en ordo. 

Mi ne povas fini tion ĉi sen danki al ĉiuj, 
kiuj kontribuis finance por la sukceso de tiu 
iniciato kaj aparte al niaj koreaj samideanoj, 
kiuj helpis por nia sukceso kaj ankaŭ al niaj 
samideanoj en Kongo, Benino kaj Litovio. 

Alexandrine Omba Tshamena 
(Kinŝaso, DR Kongo) 

Rakonto de partopreninto de la 1 -a virina kongreso 


En Moramanga, gastama urbo de la solstara 
afrika insulo Madagaskaro, okazis la 1-a Afrika 
Kongreso de Virinoj (AKVo) de la 21-a ĝis la 
28-a de septembro 2018. La kongreson organizis 
la E-ista Virina Asocio en Afriko (EVAA) kun 
25 partoprenantoj el diversaj landpartoj de 
Madagaskaro kaj unu el DR Kongo. 

La 21-a de septembro estis la alvena tago! 

La malfermo okazis la 22-an de septembro, 
Pastorino Miora Raveloharison bonvenigis 
ĉiujn per kuna kantigo de la himno la Espero 
kaj laŭtlego de la salutmesaĝo de la prezidantino 
de EVAA, s-ino Alexandrine Omba. Sekvis 
laŭvice salutoj de diversregionaj reprezentantoj 
el Madagaskaro kaj DR Kongo. Pastorino Miora 
Raveloharison poste gajmiene deklaris la 1-an 
Afrikan Kongreson de Virinoj malfermita! 

La kongresa temo: Esperantistinoj leviĝu por 
la paco, starigo de EVAA estis trafe elektita. 
Estas konate, ke multaj afrikaj landoj dronas en 
marojn de ĉiaspecaj perfortaĵoj delonge; ekz. 
milito, rabkaptado, amasbuĉado, rasapartigo 
k.s.; kaj ĉio tio prezentas malbonajn postefikojn 
en la vivo de afrikanoj. Por elturniĝi, necesas, 
ke ĉiu afrikano sentu sin homo konscienc-hava 
pri ĉio bona por la plibonigo de la mondo. 

La pasintjare starigita asocio EVAA per sia 
kongreso elpaŝis publike kaj alvokas ĉiujn al 
kuna eltrovo de ĝusta vojo al konstruado de 
paco helpe de Esperanto, porpaca lingvo. 



Joe Mo (Joel Muhire) en siaj kantoj admonis, ke 
viroj kaj virinoj estas la ĉefaj vojmontrantoj por 
la infanoj kaj ke iliaj kondutoj devas esti bonaj 
kaj imitindaj. Krom Joe Mo, la kongresanojn 
plezurigis ankaŭ grupo de lertaj dancistoj sub 
la gvido de la e-istino Fafa kaj la malgaslingva 
kantado de la 5-jaraĝa knabo Jonathan, filo de 
Pastorino Miora Raveloharison. 

Dumkongrese, ni ekskursis al la muzeo de 
la Nacia Ĝendarmejo de Moramanga, fondita 
en la jaro 1963 kaj inaŭgurita en 1967, kaj povis 
konatiĝi kun historiaĵoj de Madagaskaro. 
Krome, okazis du tuttagaj ekskursoj al la 
ercekstraktejo de nikelo kaj kobalto, administrata 
de la ercagentejo Ambatovy, kaj al la Nacia 
Parko de Andasibe, riĉa je lemuroj. Post la ena 
vizito de la parko, ni ĝuis freŝan aeron en bela 
apudparka ĝardeno, ludis, kantis kaj eĉ tag- 
manĝis tie. 

Okazis ankaŭ prelegoj dum AKVo. S-ino 
Lala el Antananarivo prelegis pri la ĝenerala 
stato de la movado en Madagaskaro, s-ino Fafa 
pri Madagaskaro, ĝiaj kulturo kaj popolo. Ŝi 
substrekis, ke Madagaskaro estas loĝata de 
popolo, kies prapatroj devenis el Azio, la Afrika 
bloko kaj Eŭropo — kaj tial iliaj fizikaj trajtoj 
tre similas al tiuj de sudazianoj. Joel Muhire 
siavice prelegis pri la movado en DR Kongo. 

En la kongreso partoprenis lernantinoj de la 
Gazela E-centro. Joel Muhire al ili lecionumis 
pri kelkaj E-gramatikaĵoj kaj ankaŭ profitis la 
okazon lerneti la malagasan lingvon de tiuj 
lernantinoj. En lega konkurso partoprenis 9 
gekomencantoj, kies lega nivelo estas admi- 
rinde bona, tamen nur la tri unuaj devis ricevi 
premiojn, konsistantajn el la revuo Juna Amiko 
kaj la muzika albumo Esperanto, ilo de paco de Joe Mo. 

Dum la fermo, 2 lernantinoj, Olivia kaj Lanto, 
esprimis sian ĝojon ĝui la renkontiĝon kaj dankis 
s-ron Joel Muhire pro lia helpo dum la tuta 
kongresa semajno kaj bondeziris al li bonan 
revenvojaĝon al DR Kongo. Post la dankaj kaj 
adiaŭaj vortoj de Joel Muhire, Pastorino Miora 

Raveloharison gratulis ĉiujn kaj deklaris la 
kongreson fermita. 

Tuj jen ni ĉetabliĝis por lastfoja kunmaĝado 
kaj tranĉo de la kuko 1-a AKVo, antaŭvide al la 
venontaj AKVoj. Kvankam la kongreso ne 
konis imponan partoprenon de esperantistoj, 
kiel antaŭvidite, ĝi tamen disvolviĝis sukcese 
kaj atingis sian kulminon! Espereble, la sekvaj 
kongresoj de EVAA sukcesos allogi multe pli 
da kongresaninoj el ĉiuj partoj de la mondo. 

Aktivado por la paco estas defio ne nur de 
viroj sed ankaŭ de virinoj; do ĉiuj virinoj 
leviĝu por la paco. 

Joel Muhire, el D.R. Kongo 

Pliaj informoj pri virina agado legeblas per la 
jenaj ligiloj: 

https://www.facebook.com/unuakongreso.devirino 
Grupo_AKVokaj EVAA 
https://www.messenger.eom/t/1396944643738401 


Duolingo en Afriko 

Nuntempe 700 mil homoj aktive lernas E-on 
per Duolingo, sed ekzistas potendalo por multaj 
aliaj, ĉar Duolingo estas la plej^granda virtuala 
lingvo-instruilo en la mond^; kun 300 milionoj 
da lernantoj. 

UEA iĝis partnero de Dufclingo por enkonduki 
lemantojn de Duolingo al la loka mpvado. Ĉiu 
e-isto povas iĝi Duolingo-ambasadoro kaj krei 
eventojn en tiu platformo. Kiam lernanto de 
via regiono atingas la finon de ledono, tiu vidos 
-Duoli ng P-reklamon invirantan al via evento. 
En la mondo nun ekzistas 500 Duolingo- 
grupoj, el tiuj 60 (12%) en Espbranto. 

Lernu kiel partopreni: https://youtu.be/ 
w8rlJaadL7w. La alvoko estas ankaŭ por afrik- 
anoj kaj afrikaj grupoj kaj kluboj. 

AKVo kaj lingva justeco 


De la 21-a ĝis la 28-a de septembro 2018 okazis 
en Moramanga, Madagaskaro, la Unua Afrika 
Kongreso de Virinoj, organizita de la E-ista 
Virina Asocio en Afriko (EVAA). 

La malfermo okazis la 21-an de septembro. 
Temas pri grava evento eĉ se la partoprenantaro 
ne estis impona. Vojaĝkostoj estas ja obstaklo 
por multaj esperantistinoj, ne nur en Afriko. 

La nomo de la urbo Moramanga verŝajne 
elvokas nenion por multaj homoj. Tamen tiu 
nomo estas ligita al tragedia periodo de la 
franca koloniismo, kiu lasis doloregajn spurojn 
en la memoro de malagasanoj. Tie, kaj 
samtempe en Manakara, pli sude, komenciĝis 
insurekcio la 29-an de marto 1947 per atako 
kontraŭ la franca militista tendaro por forpeni 
armilojn. Sed en Moramanga la koloniaj 
trupoj, kiuj konsistis el senegalaj soldatoj, pafis 
vagonojn en kiuj estis 166 politikaj aktivuloj... 
tiel, afrikanoj pafis kontraŭ aliajn afrikanojn 
profite al la koloniistoj, kiuj vivisenindiferenteco 
pri la sorto kaj vivkondiĉoj de la loĝantaro. Ili 
kondutis kvazaŭ ili apartenus al supera raso. 
Ilia maljusta kaj malestima konduto de rabistoj 
vekis ribelemajn sentojn. 

Ne estas interkonsento de historiistoj pri la 
nombro de mortintaj malagasanoj: ĉu 10 000, 
30 000, 80 000, 100 000?... Inter la kialoj de 
morto estis ankaŭ elĉerpiĝo kaj malsato. 

Finfine Madagaskaro akiris sian sen- 
dependecon la 26-an de junio 1960. Tamen tiu 
emancipiĝo ne forigis malfacilaĵojn. 

Estas forta simbolo, eĉ se tiu elekto de loko 
ne estis intenca, en la fakto ke la Unua Afrika 
Kongreso de Virinoj okazas ĝuste en tiu urbo. 
Ni zorgu, ke tiu kongreso kreu la kondiĉojn de 
konsciiĝo pri la neceso de interŝanĝo de ideoj, 
informoj kaj spertoj surbaze de lingva justeco 
per Esperanto. 

Henri Masson 


Multfaceta agado por disvastigi Esperanton 
en Afriko okazas per donacoj al la konto Afriko. 
Por sendi monsubtenon al Afriko onibv. plenigi 
la formularon ĉe: https://uea.org/alighoj/ 
donacoj/afriko 









Paĝo 6 


Neformala amika renkontiĝo en la benina ĉefurbo 


Sabate la 17-an de novembro 2018 okazis 
renkontiĝo en la kulturcentro JoCa en 
Kotonuo, Benino, pro la fakto, ke Mireille 
Grosjean, la prezidanto de ILEI, restadis tie 
dum kelkaj semajnoj. Ŝi invitis ĉiujn konatajn 
esperantistojn de la urbo. La informo rapide 
disvastiĝis kaj aliaj personoj esprimis la 
deziron veni; ili ĉiuj estis elkore akceptitaj. 
Preskaŭ dudeko da personoj ĉeestis. 

Venis longdaŭraj movadanoj kiel Benoit 
Zinkpe, Francis Agbenou, kiu dum jaroj 
prizorgis la Afrikan Oficejon en Lokossa, kaj 
Karlo Alofa, iama kunordiganto de la Afrika 
Komisiono de UEA. Venis agemaj kaj konataj 
junuloj kiel Cyprien Guiya kaj Kingslim Edah, 
ambaŭ estraranoj de TEJO. Venis Athanase 
Eke el la Asocio de Terkultivistoj Esperantistaj 
(ATE), venis Francois Hounsounou de la 
Afrika Centro Mondcivitana, venis Joseph 
Tchokpodo kaj Gobi P. Abyssinie Ahonon. 

Senkulpiĝis du personoj el Togolando, kiuj 
devis rezigni pri vojaĝo pro sanproblemoj. 
Same okazis kun Ezekiel Kede Gadji. Sen- 
kulpiĝis Mireille Hounkpe, kiu ne estis en 
Kotonuo en tiu tago. Ŝi sendis mesaĝon, kiun 
Cyprien laŭte legis. Senkulpiĝis Privas Tchikpe, 
kiu devis zorgi pri familia tasko aliloke. Venis 
du interesatoj, por kiuj la diskutoj komence 
okazis en la franca, kaj kiuj povis malkovri la 
lingvon per mallonga prelego de Mireille 
Esperanto: jen prezento en la franca Vesperanto 
en vingt tableaux. 

Post reciproka prezentado, kiam ĉiu aŭdis 
pri la nomo kaj okupo de la aliaj, venis detalaj 
raportoj pri la Esperanta vivo de la plej aktivaj. 




Cyprien jam estis trifoje en Eŭropo kaj rakon- 
tis pri sia lertigado kadre de TEJO. Karlo Alofa 
kaj Joseph Tchokpodo rakontis pri E-aktivado 
en la universitato. Benoit Zinkpe kiel sperta 
ledaĵisto prezentis sian deziron instrui kaj sian 
profesion kaj Esperanton al junuloj. 

Pluraj personoj menciis la eblon mem finand 
lokajn agadojn. Mireille Grosjean prezentis la 
programon de ILEI, nome Komuna Legado okaze 
de la Tago de la Libro kaj ŝi laŭtlegis la tekston 
de 2018: temas pri bela poemo de Julian 
Hernandez Angulo el Kubo. 

La fotiloj ne dormis... fotoj vidiĝas en la 
blogo https://mirejo3.blogspot. com/2018/11/joca- 
kotonuo-nesto-de-esperantistoj.html 



Grava foto estas tiu de la tri beninanoj, kiuj 
estis kaj estas estraranoj de TEJO, la solaj el 
Afriko. 

Mireille Grosjean 

' ; \ 

Por sendi kontribuaĵojn al la redakcia teamo: 

co2mm@frcuba.cu 

adjevia@gmail.com 
___ J 

Por pli vigla faka agado 


Estimataj, 

Enla estrara 
kunsido de UEA, 
kiu okazis en la 4-a 
kaj 5-a de aŭg. 2018 
post la 103-a UK en 
Lisbono, la tasko pri 
'Faka kaj Scienca 
Agado' venis al miaj 
ŝultroj. 

Laŭ la Jarlibro 
2018, ĉ.70 fakaj aso- 
cioj (politikaj, religiaj, profesiaj, sciencaj, ŝatokupaj 
kaj artaj) agadas en Esperantujo laŭ siaj karakteroj. 

Jen mi prezentas mian planon por plifortigi 
fakan agadon de UEA kaj petas vian bonvolan 
kunagadon. Kun tri konkretaj celoj mi intencas 
plenumi mian taskon. 

Unue, Tutmondigi la agadon defakaj asocioj. 

Plejparte de la ĉ.70 listigitaj fakaj asocioj 
estas gvidata ĉefe de eŭropaj esperantistoj. Por tut- 
mondigifakan agadon, nepre alikontinentanoj devas 
aliĝi kaj kunagadi. Por tio mi proponas tutmondan 
kampanjon, nome 'Membriĝ(ig)u alfaka asocioT 

Due, Aktiva diskonigo defaka agado 

Fakte ekzistas kaj moviĝas fakaj asocioj en 
Esperantujo, sed ŝajnas al mi ke iliaj agadoj ne estas 
diskonigataj aktive. Vere tiaj fakaj eventoj povas 
esti enhave tre altnivelaj kaj valoraj, sed ni malofte 
informiĝas pri ili. Pli aktive diskonigante tiajn ag- 
adojn tra socia medio ene de Esperantujo, paralele 
ni tenu komunikadon kun asocio ekster Esperantujo. 

Trie, Naskiĝo de novafaka asocio 

Por envicigi esperantistojn al fakaj agadoj, 
ni kreu novajn asociojn pri popularaj temoj... Tiel 
oni havos pli da ŝancoj ĝui kaj praktiki Esperanton 
kadre de propraj interesoj aŭ ŝatokupoj. Ju pli multe 
da fakaj asocioj agados, des pli Esperanto-kulturo 
riĉiĝos. 

Mi volonte aŭskultos viajn afablajn pro- 
ponojn kaj opiniojn por kunkrei pli viglan fakan 
agadon. Se vi havas bonajn ideojn, bv. turni vin al 
mia retadreso: leejungkee@khu.ac.kr. 

Atendante vian ehon, mi kore salutas. 

LEE Jungkee 
(estrarano de UEA pri 
Faka kaj Scienca Agado) 



DR Kongo en Vikipedio... 


Oktobre 2018 en la 
portalo Komunumo de 
vikipedio aperis Demo- 
kratia Respubliko Kongo 
kiel Lando de la monato. 

Tiel oni petis kontribui 
per artikoloj, kiuj rilatas 
al tiu lando! Bonvolu 
kunlabori en plibonigo 
aŭ kreado de artikoloj, kiuj rilatas al Kongo 
(ĝiaj regionoj, urboj, lingvoj, biografioj ktp) per: 
https://eo.wikipedia.org/wiki/ 
Demokra tia_Respu bliko_Kongo 

Por trovi pli da materialoj oni iru al la kategorio: 
https://eo.wikipedia.org/wiki/ 
Kategorio:Demokratia_Respubliko_Kongo 
aŭ al la subkategorioj: 

https://eo.wikipedia.Org/wiki/Kategorio:Esperanto- 
movado_en_Demokratia_Respubliko_Kongo/; 
https://eo.wikipedia.org/wiki/Kategorio: Geografio_ 
de_ la_ Demokratia_ Respubliko_ Kongo 



.... Kaj afrikaj e-istoj sur kovrilpaĝoj. 


Post sukcesaj internaciaj renkontiĝoj en 
Madrido kaj Lisbono dum julio kaj aŭgusto 
2018 la oficiala revuo Internacia Pedagogia 
Revuo (IPR) de ILEI kaj tiu de UEA Esperanto 
respektive ilustris siajn kovrilpaĝojn per fotoj 
de afrikaj esperantistoj, nome la kantisto 
Zhou-Mack Mafuila, kongano (nun loĝanta en 
Francio), kaj Jeremie Sabiyumva de Burundo. 

Renkontiĝo de gelernantoj kaj studentoj en Adohoun 


Kiel planite, okazis diskutrondo en la urbo 
Adohoun, Benino, sabaton la 29-an de septembro 
2018, en la konferenca salono de la urbo. Gin 
organizis membroj de la Benina Organizaĵo de 
Junaj Esperantistoj (BOJE) kun la celo informi 
pri Esperanto la gelernantojn kaj gestudentojn 
de Adohoun. 

La disvolviĝo de la tuta aranĝo okazis sub 
la gvido de sinjoro Latifou Gbadamassi, prezi- 
danto de la Asocio de Beninaj Esperantistoj 
(ABeE) kaj sinjoro Cyprien Guiya. 

Nome de BOJE, mi dankas al la prelegintoj, 
al ĉiuj esperantistoj kaj al la ĉeestintoj, sen 
forgesi sinjoron Bernard Gnancadja, kiu ankaŭ 
partoprenis la eventon. 



Danke al ĉiuj, la celo de la renkontiĝo estis 
atingita: ni informis, disdonis informilojn kaj 
eĉ faris kursetojn al partoprenantoj pri la inter- 
nacia lingvo Esperanto en gaja etoso. 

Norbert Sadohounde 


Atestoj, raportetoj pri lokaj agadoj el la forumo ASUT 


La klubo "Vivi Kun Esperanto" de Kodji, Benino, 
daŭre organizas siajn kursojn en la lernejo J. V. 

Bernard Gnancadja 
(Benino) 

Nuntempe multaj gejunuloj kaj infanoj lernas 
Esperanton en Kongo danke al la senĉesa laboro de 
samideanoj, kiuj tute dediĉas sin al disvastigo de 
Esperanto malgraŭ manko de rimedoj. 

Mi volas tute aparte esprimi mian dankemon al mia 
amiko Kzoibe " Dankon ", kiu senlace semas por la 
estonteco de nia lingvo en la regiono Sudkivuo. 

Victor Correia (DR Kongo) 


Mi translokiĝis al Bunagana, urbeto ĉe la limo kun 
Ugando, antaŭ semajnoj... En Bunagana mi jam 
sukcesis starigi klubon: "Bunagana E-Amikaro" 
kaj ĵus ricevis permeson instrui Esperanton tra loka 
radio, Mikeno Fm, dufojojn semajne! 

Joel Muhire (DR Kongo) 

Eĉ malgranda guto konstante frapante traboras la 
monton granitan. Por mi, disvastigi Esperanton 
estas plenumende mia tasko ĉiutaga. 

Espoir Ngoma Kasati 
(DR Kongo) 


Esperanto en Afriko estas trimonata oficiala periodaĵo 
de la Afrika Komisiono de UEA pri la Esperanto- 
movado en Afriko. 

Redaktantoj: Javier Ramos Nistal, 

Adjevi Adje. 

Kion faras via landa asocio aŭ via loka E-klubo en via 
loĝloko? Bonvolu verki kaj sendi artikolon pri tio. La 
redakcio akceptas ankaŭ fotojn. Bonvenaj kom- 
preneble estas ankaŭ sugestoj, konsiloj, komentoj por 
la plibonigo de la bulteno al: adjevia@gmail.com, 
co2mm@frcuba.cu. 

Limdato por la numero 38: la 15-a de marto 2019. 


Membroj de la Afrika Komisiono de UEA: 

Kunordiganto: S-ro Emile N. Malanda, Sud-Afriko 

Vickunordiganto: S-ro Frangois Hounsounou, Benino 

S-ino Adeline Tony Umutoni, Ruando 

S-ro Adjevi Adje, Togolando 

S-ino Alexandrine Omba Tshamena, DR Kongo 

S-ro Assane Faye, Senegalo 

S-ro Alfred Arthur, Ganao 

S-ro Arlain Kizeyidioko, DR Kongo 

S-ro Doumegnon Koffi, Togolando 

S-ro Hassano Ntahonsigaye, Burundo 

Pli da informoj pri la afrika movado haveblas per: 

www.esperanto-afriko.org 

